Mohammad Nuh

Prof. Dr. Ir. Mohammad Nuh, DEA () ya iku dhosen Indonesia. Nuh dadi Mantri Panggulawenthah lan Budaya Indonesia 2009-2014. Muhammad Nuh dadi mantri panggulawenthah lan budaya . Sadurungé dadi mantri pandhidhikan, Muhammad Nuh dadi Menteri Parikandha lan Informatika (2007–2009) lan rektor Institut Teknologi Sepuluh Nopember (ITS) Surabaya periode taun 2003–2006.nasional.kompas.com(dipunudhuh tanggal 7 Juli 2011)

 Biografi 
Muhammad Nuh ya iku anak nomer telu saka sepuluh sadulur. Bapaké jenengé H. Muchammad Nabhani, kang nggawé Pondok Pesantren Gununganyar Surabaya. Muhammad Nuh nutugaké kuliyah ing Jurusan Elektro Institut Teknologi Sepuluh Nopember Surabaya, lan lulus taun 1983.detiknews.com(dipunudhuh tanggal 7 Juli 2011)

Muhammad Nuh miwiti kariré dadi dhosèn Teknik Elektro ITS nalika taun 1984. Muhammad Nuh banjur éntuk beyasiswa kangg nutugaké gelar magister ing Universite Science et Technique du Languedoc (USTL) Montpellier, Perancis. Muhammad Nuh uga nutugaké kuliyah kanggo nggayuh gelar S3 ing universitas iki.

Nuh nikah karo drg. Layly Rahmawati, lan nduwé anak wédok kang jenengé Rachma Rizqina Mardhotillah.
Anak kang sepisanan iki lair ing Perancis.

Nalika taun 1997, Muhammad Nuh éntuk kalungguhan dadi direktur Politeknik Elektronika Negeri Surabaya (PENS) ITS. Nalika dipipimpin Nuh, PENS dadi mitrané Japan Industrial Cooperation Agency (JICA) wiwit taun 1990.

Nalika tanggal 15 Fèbruari 2003, Muhammad Nuh dilantik dadi rektor ITS. Ing taun kang padha Nuh uga dilantik dadi guru besar (profesor) babagan ngèlmu Digital Control System kanthi Sistem Rekayasa Biomedika. Dhèwèké dadi rektor ITS paling enom ya iku umur 42 taun nalika njabat dadi rektor. Nalika dadi rektor ITS Nuh nulis buku kang judhulé Startegi dan Arah Kebijakan Pemanfaatan Teknologi Informasi dan Komunikasi (disingkat Indonesia-SAKTI).detik.com(dipunundhuh tanggal 7 Juli 2011)

Saliyané dadi rektor, Muhammad Nuh uga njabat dadi Ketuwa Ikatan Cendekiawan Muslim Indonesia (ICMI) Jawa Timur, Pengurus PCNU Surabaya, Sekretaris Yayasan Dana Sosial Al Falah Surabaya, Anggota Pengurus Yayasan Rumah Sakit Islam Surabaya, lan Ketuwa Yayasan Pendidikan Al Islah Surabaya. Muhammad Nuh uga dikenal dadi kyai, kerep mènèhi sesorah lan khutbah jumat ing masjid ing Surabaya lanan dikenal dadi Ulama.

 Cathetan suku 

Kategori:Tokoh Jawa Wétan
Kategori:Tokoh Surabaya
Kategori:Tokoh ICMI
Kategori:Mantri Wiyata Indonésia
Kategori:Mantri Kabinèt Indonésia Bersatu II
Kategori:Mantri Kabinèt Indonésia Bersatu
Kategori:Alumni Institut Teknologi Sepuluh Nopember
Kategori:Mantri Budaya lan Pariwisata Indonésia
Kategori:Mantri Komunikasi lan Informatika Indonésia
Kategori:Lair 1959